open-index/open-wikipedia-markdown huggingface dataset:
Henri Cartan

**Henri Paul Cartan** (* 8. júl 1904, Nancy, Francúzsko – † 13. august 2008, Paríž) bol  francúzsky matematik, syn Élieho Cartana, tiež matematika. 

Venoval sa najmä algebraickej topológii. Bol školiteľom viacerých významných matematikov a dostal viacero vedeckých ocenení, spomedzi ktorých je asi najvýznamnejšia Wolfova cena za matematiku (1980).

## Referencie


## Iné projekty

## Externé odkazy
* 1999 Rozhovor 
* Henri Cartan  
* Apríl 2004: sté narodeniny Henriho Cartana

Kategória:Nositelia Wolfovej ceny za matematiku
Kategória:Francúzski matematici
Kategória:Členovia Francúzskej akadémie vied
Kategória:Členovia Ruskej akadémie vied
Kategória:Zahraniční členovia Kráľovskej spoločnosti
Kategória:Storoční ľudia
Kategória:Nicolas Bourbaki
Kategória:Absolventi École Normale Supérieure
Kategória:Osobnosti z Nancy
Kategória:Vyučujúci na Štrasburskej univerzite
Owen Willans Richardson

**Owen Willans Richardson** (* 26. apríl 1879, Dewsbury, Spojené kráľovstvo – † 15. február 1959, Alton) bol britský fyzik. 

V roku 1928 dostal Nobelovu cenu za fyziku za výskum tepelnej emisie.

V roku 1900 promoval na Trinity College v Cambridge. V roku 1906 sa stal profesorom fyziky na Princeton University v americkom Princetone.

V roku 1911 dokázal, že elektróny sú emitované priamo z horúcich kovov a neskôr formuloval Richardsonov vzťah (*Richardsonov zákon*  nazývaný aj *Richardsonova-Dushmanova rovnica).* 
V roku 1914 bol menovaný profesorom fyziky na *King´s College* v Londýne.

Od roku 1910 bol členom American Philosophical Society., v roku 1930 dostal *Royal Medal* od Royal Society, ktorej členom bol od roku 1913.
V roku 1939 bol povýšený do šľachtického stavu.

## Referencie


## Iné projekty

## Externé odkazy
* Official Nobel site

Kategória:Anglickí fyzici
Kategória:Nositelia Nobelovej ceny za fyziku
Kategória:Britskí nositelia Nobelovej ceny
Kategória:Absolventi University of Cambridge
Kategória:Vyučujúci na Princeton University
Bonifác IX.

**Bonifác IX.**, vlastným menom **Pietro Tomacelli**, (* 1350, Neapol, Taliansko – † 1. október 1404, Rím, Taliansko) bol od 2. novembra 1389 do roku 1404 pápež. 

Pred jeho pontifikátom bol kardinál Tomacelli činný ako biskup v San Giorgio in Velabro. V Pápežskom štáte znovu nastolil vládu pápeža. Počas jeho pápežstva sa uskutočnila posledná krížová výprava, bitka pri Nikopolise.

## Pozri aj

* Zoznam kardinálov vymenovaných Bonifácom IX.

## Iné projekty

## Zdroje

Kategória:Narodenia v 1350
Kategória:Úmrtia v 1404
Kategória:Talianski pápeži
Kategória:Osobnosti z Neapola
Kategória:Pochovaní v bazilike svätého Petra
Patrick Swayze

**Patrick Wayne Swayze** (* 18. august 1952, Houston, Texas, USA – † 14. september 2009, Los Angeles, Kalifornia) bol americký herec, tanečník, spevák, skladateľ, tanečná hviezda filmového neba 80. rokov 20. storočia.

Pochádzal z umeleckej rodiny, jeho matka Patsy Swayze bola profesionálna tanečnica, choreografka a tanečná pedagogička. Slovenským filmovým divákom je Patrick Swayze najviac známy z filmov *[[Hriešny tanec]]* a *[[Duch (film)|Duch]]*.

Vďaka svojej matke tancoval od útleho detstva, tanec študoval aj na baletných školách v New Yorku. Profesionálne tancovať začal v zájazdovom divadle *Disney on Parade*. Tak ako mnoho iných amerických hercov a tanečníkov najprv pracoval na newyorskej Broadwayi, neskôr začal vystupovať v amerických televíznych seriáloch. Medzi americké herecké hviezdy ho vyniesol práve film *Hriešny tanec* z roku 1987.

V roku 2008 mu bola diagnostikovaná rakovina pankreasu. Následne podstúpil chemoterapiu a nové terapeutické postupy. Zomrel 14. septembra 2009 v losangelskom rodinnom sídle na zlyhanie základných životných funkcií v dôsledku choroby.

## Život

Patrick Swayze sa narodil 18. augusta 1952 v Houstone ako druhé dieťa Patrície *Patsy* Yvonne Helene (rodenej Karnes, narodenej v 1927) a choreografa, tanečného inštruktora, tanečníka Jesseho Wayne Swayzeho. Mal dvoch mladších bratov (Don Swayze, Sean Kyle) a dve sestry (Vickie Lynn, Bambi).

V roku 1975 sa oženil  so svojou láskou Lisou Niemi, deti spolu nemali.

## Filmografia

* 1979 - *[[Skatetown, U.S.A.]]*
* 1981 - *[[M*A*S*H (TV seriál)]]*
* 1982 - The Renegades
* 1983 - Horečka sobotní noci 2 (Staying Alive)
* 1983 - Sedm neohrožených (Uncommon Valor), ako Kevin Scott
* 1987 - *[[Hriešny tanec (Dirty Dancing)]]*, ako Johnny Castle
* 1989 - Road House, ako Dalton
* 1990 - *[[Duch (film)|Duch]]*, ako Sam Wheat
* 1991 - Bod Zlomu (Point Break), ako Bothim
* 2000 - *[[Lulu sa vracia (film)|Lulu sa vracia]]*, ako Ben Clifton
* 2004 - *[[Hriešny tanec (Dirty Dancing)|Hriešny]]* tanec 2 (Dirty Dancing: Havana Nights), ako Dance Class Instructor
* 2005 - Univerzální uklízečka
* 2008 - Powder Blue, ako Velvet Larry
* 2009 - Zvíře (The Beast), ako Charles Barker

## Iné projekty

Kategória:Narodenia v 1952
Kategória:Úmrtia v 2009
Kategória:Osobnosti z Houstonu
Kategória:Filmoví herci USA
Kategória:Úmrtia na rakovinu pankreasu
Šurianske cukrovarské železnice

**Šurianske cukrovarské železnice** (oficiálny, dobový názov: **Veľkošuriansky cukrovar i rafinéria účastinný spolok vo Veľkých Šuranoch, Priemyselná koľaj pre hospodárske účely**, *Nagy-Surányi czukorgyár és finomitó részvénytársaság, Tornózci mezagázdasági iparvasút*) bola sieť úzkorozchodných železníc, ktorých úlohou bolo zásobovanie cukrovaru Šurany potrebnými surovinami na výrobku cukru a zaobstarávanie majerov a súkromných hospodárstiev.

Projekt vznikol z iniciatívy vtedajšieho riaditeľa cukrovaru Šurany, Alexandra Deutscha, ktorého cieľom bolo vyriešenie problému dopravy repy. Prvá časť železnice bola vybudovaná v roku 1911. Železnica spájala Šurany s Trnovcom nad Váhom, Poľným Kesovom,  Jatovom a Selicami. Posledné spomínané miesto bol najďalej od cukrovaru. Sieť mala pri sčítaní vyše 100 kilometrov.

Počas viedenskej arbitráže bola železnica niekoľkokrát preťatá hranicami, čo spôsobilo problémy (Šurany patrili do Maďarska). Z tohto dôvodu bola vybudovaná časť do obce Branč, kde sa napájala na hlavnú železničnú trať do Nitry (repa smerovala do slovenského, nitrianskeho cukrovaru). Železnica zanikla v roku 1968, kedy stratila hospodársky význam. 

Spomienkou na túto železnicu je Nitrianska poľná železnica. Nachádza sa v areáli výstaviska Agrokomplex Nitra a jej súčasťou je aj skanzen.

## Zdroje
* Väčšina dostupných informácií bola publikovaná na špeciálnom CD, vytvorenom serverom Rail.sk
* Vzpomínky na šuranskou železnici, Josef Bosáček, Železnice 6/95
* http://www.rail.sk/arp/slovakia/history/h442-5.htm Po trase šuranské cukrovarské železnice, Jaroslav Přibyl, Železnice 6/95
* Cukrová železnica, Ján Jahn, Krásy Slovenska 7/1996
* Vzpomínky ne šuranské lokomotivy, Přibil/Bosáček, Železnice, (2/1996)
* Tulák po dráhách, Jaroslav Přibyl

## Externé odkazy
* Stránka o Šurianskej cukrovarskej železnici a priľahlých tratiach
* Nitrianská poľná železnica
* Cukrovar v Šuranoch na webe Čierne diery

Kategória:Úzkorozchodné železničné trate na Slovensku
Kategória:Zrušené železničné trate na Slovensku
Kategória:Trate s rozchodom 760 mm
Kategória:Šurany
Kategória:Doprava v okrese Nitra
Kategória:Doprava v okrese Nové Zámky
Kategória:Doprava v okrese Šaľa
Dacia Sandero

thumb|Dacia Sandero
thumb|Dacia Sandero zozadu
thumb|Dacia Sandero II Arctica

**Dacia Sandero** je automobil od spoločnosti Dacia na báze Loganu. Bol uvedený na AMI Leipzig 2008 a na ženevskom autosalóne. Vyrába sa od roku 2008 v Rumunsku, Maroku, Brazílii a v Kolumbii. 

## Motory

## Druhá generácia
Sandero druhej generácie bolo oficiálne uvedené na náš trh začiatkom decembra 2012. Dodnes je vyrábané so štandardnými motormi dodávanými firmou Renault aj pre iné modely Dacie druhej generácie. Od roku 2016 je v ponuke robotizovaná 5-stupňová prevodovka Easy-R v kombinácií iba s motorom 0,9 TCe 66kW/90k. Robotizovaná prevodovka je klasická manuálna prevodovka s jednokotúčovou suchou spojkou, ktorá je ovládaná rovnako, ako radenie servo motormi, ktoré sú riadené počítačom.
Všetky ostatné motorizácie vrátane  0,9 TCe sú dodávané s 5-stupňovou manuálnou prevodovkou.  Facelift Dacie Sandero II bol predstavený na parížskom autosalóne v roku 2016.

## Tretia generácia

## Motory

## Galéria

File:Sandero II white glacier.jpg|Dacia Sandero II Arctica 1.5 dCi 75 HP
File:Engine 1.5 dCi 55 kW.jpg|Motor Renault 1.5 dCi 55 kW/75 k
File:Prague 2017 Dacia Sandero 1.jpg
File:Prague 2017 Dacia Sandero 2.jpg


## Iné projekty

Sandero
Kategória:Automobily nižšej strednej triedy
Bezpečnostný vzduchový vankúš

thumb|Airbag v aute Seat Ibiza

**Bezpečnostný vzduchový vankúš** alebo **airbag** je zariadenie pasívnej bezpečnosti, ktoré sa používa hlavne v automobiloch. Ide o vak z ľahkej nepriedušnej látky, ktorý sa v prípade nehody nafúkne pred pasažierom alebo vedľa pasažiera a zabrzdí náraz jeho tela, ktoré by sa inak mohlo zraniť o volant, sklo alebo inú časť automobilu. Airbag sám iba spomaľuje náraz, nie je však schopný pasažiera zadržať, preto je potrebné používať ho v kombinácii s bezpečnostnými pásmi (aktívny prvok  bezpečnosti, pretože pasažier ho musí aktívne uviesť do činnosti). Zo štatistík vyplýva, že airbag podstatne znižuje riziko smrti alebo vážneho zranenia.

## História a terminológia
Vynález bezpečnostného vzduchového vankúša si nezávisle od seba nechali v roku 1951 zaregistrovať nemecký inžinier Walter Linderer a Američan John W. Hetrick. Až po tom, čo ochrana ich patentu v roku 1971 vypršala sa dočkal skutočného využitia v automobilovom priemysle. V 60. a 70. rokoch japonské aj americké automobilky testovali airbagy. Ford začal vybavovať testovacie vozidlá, v ktorých boli bezpečnostné pásy doplnené airbagmi v roku 1971 a General Motors v roku 1973 vo vozidlách Chevrolet. Ale ukázalo sa, že aspoň jedno úmrtie zo siedmych v testovaných automobiloch GM išlo na vrub airbagu. Výrobcovia dávali airbagu vlastné názvy, z ktorých najznámejším sa stal ACRS - Air Cushion Restraint System (bezpečnostný/ochranný systém so vzduchovým vankúšom), ktorý zaviedol GM v roku 1974.

## Funkcia
Zjednodušený popis: senzor spomalenia, pri náraze spúšťa obvody, ktorých úlohou je naplniť nylonový nafukovací vak plynom počas veľmi krátkej doby (do 40 ms). Elektronika aktivuje vyvíjač plynu, ktorý najčastejšie funguje na báze rozkladu acidu sodného. Elektronický systém je nastavený tak, aby sa inicioval napĺňanie iba pri spomaleniach auta nad hranicou bežného brzdenia. Zložený vzduchový vak sa nafúkne a vytvorí pred pasažierom ochranný priestor, ktorý stlmí náraz. Krátko po aktivácii sa airbag vyfúkne (vak obsahuje viacero malých otvorov, cez ktoré môže plyn uniknúť). Pasažier však spravidla zaregistruje až vyfúknutý airbag. To umožňuje, aby vodič po nehode mohol vozidlo rýchlo opustiť. Podobne fungujú všetky druhy airbagov. Líšia sa len rýchlosťou nafukovania, umiestnením a ďalšími detailmi.

## Bezpečnostný vzduchový vankúš v bunde pre motocyklistov
Pre bezpečnosť motocyklistov otvorila novú dimenziu v plášti integrovaný systému airbagov. V ktorom aktivačný kábel a 
stlačený CO2 je v patronu. Pred jazdou na motorke, pri sedení, by mali byť pripojený s prvou pružnou šňúrou k motoru 
tela. Druhý koniec šňúry je pripojený k CO2 patrónu v bunde. Pri páde a pri zrážke šňúra otvorí patron, tak, aby 
systém airbag  0,1 - 0,3 sekundy automaticky bude nafúkané. Airbagova bunda výrazne tlmí nárazy na hornú časť tela, 
čím účinne chráni životne dôležité orgány: chrbticu, krk, rebrá, kľúčové kosti, kostrče.
Airbag bunda je maďarský vynález. Vynálezca je Tamás Straub v roku 1976.

## Referencie

## Iné projekty

## Externé odkazy
* Airbags

Kategória:Časti automobilov
Kategória:Pasívna bezpečnosť automobilov
Dacia Logan

**Dacia Logan** (v Rusku, Iraku, Ukrajine a Južnej Amerike označovaný ako **Renault Logan**) je osobný automobil, ktorý spoločne vyrába rumunská automobilka Dacia a francúzska automobilka Renault. Vyrába sa aj ako dodávka alebo pickup, najčastejšie sú však obyčajné rodinné vozidlá.

Dacia Logan malo byť lacné auto, ktoré malo nahradiť zastarané autá vychádzajúce z Renaultu 12. Logan je výsledok projektu X90 z roku 1999. Začal sa vyrábať v roku 2004. 

## Prvá generácia (2004-2012)
### Modely
#### Logan MCV
Logan MCV bol predstavený v roku 2006 v Paríži. Je to kombi verzia obyčajného Loganu. Predávať sa začal v októbri 2006 v Rumunsku, stojí medzi 8200 € a 11600 €, v iných krajinách sa predáva od roku 2007. V súčasnosti sa už nevyrába. 

#### Logan VAN
Logan VAN bol predstavený 23. januára 2007 v Bukurešti. Je to dvojmiestna - úžitková verzia Loganu MCV. Objem ložnej plochy je 2,5 m3 a nosnosť 800 kg. V súčasnosti sa už nevyrába.

#### Logan Pickup
Verzia pickup bola predstavená 10. októbra 2007. Predáva sa v Rumunsku od roku 2008. V súčasnosti sa už nevyrába.

#### Logan Steppe
V roku 2006 na autosalóne v Ženeve bol prezentovaný koncept novej rodinnej dodávky. Automobil bol navrhnutý závodom automobilky Dacia v Indii a je predchodcom modelu MCV. V súčasnosti sa už nevyrába.

### Motory

### Kritika
Roku 2005 nemecký automoto klub ADAC zverejnil testy automobilu, pri ktorých malo údajne dôjsť k prevráteniu vozidla počas tzv. *losieho testu* pri rýchlosti 65 km/h. Neskôr boli tieto informácie dementované, keďže Dacia Logan obstála v bezpečnostných testoch lepšie ako bolo prezentované.

### Galéria

Súbor:Dacia Logan rear 20071025.jpg|Dacia Logan MCV
Súbor:Dacia Pick-Up2007.JPG|Dacia Logan Pickup
Súbor:Dacia Logan Steppe Concept.JPG|Dacia Logan Steppe (koncept)
Súbor:Police Logan (Bucharest).JPG|Vo verzii rumunskej polície


## Druhá generácia (2012)
náhľad|Logan druhej generácie
Druhá generácia Logana bola uvedená na parížskom autosalóne v roku 2012. Zdieľa rovnaký dizajn prednej časti ako druhá generácia modelu Sandero.

Predaj v Rumunsku sa začal v novembri 2012 so štartovacou cenou 6690 eur. Vyrába sa v meste Mioveni v Rumunsku a v meste Casablanca v Maroku pre severoafrický trh. Neplánuje sa žiadna sedemmiestna verzia ani van druhej generácie Logana, pretože tieto verzie boli nahradené modelmi Lodgy a Dokker. Verzia sedan bude uvedená aj v Brazílii ako druhá generácia modelu Renault Logan v decembri 2013. Vyrábať sa bude v brazílskej fabrike Renault v São José dos Pinhais.

Tretia generácia modelu Renault Symbol je rebrandovaná verzia druhej generácie Logana. Bola uvedená na istanbulskom autosalóne v roku 2012 a vyrába sa v meste Bursa v Turecku.

## Referencie


## Iné projekty

Logan
Kategória:Automobily nižšej strednej triedy
Dacia Solenza

right|thumb|Dacia Solenza

**Dacia Solenza** je osobný automobil typu liftback, ktorý vyrábala rumunská automobilka Dacia v rokoch 2003-2005. Je to prerobená Dacia SuperNova (pričom SuperNova je prerobená Nova). Auto má rovnakú prevodovku a niektoré vnútorné vybavenie ako druhá generácia vozidla Renault Clio. Vyrábala sa v piatich verziách: Europa, Confort, Rapsodie, Clima a Scala. Verzia Scala bola najvybavenejšia, mala airbag pre vodiča, klimatizáciu, hliníkové kolesá a CD prehrávač. Auto má 1,4 l benzínový a 1,9 l naftový motor.

## Motory

## Iné projekty

Solenza
Kategória:Automobily nižšej strednej triedy
Letecká nehoda

náhľad|Letecká nehoda

**Letecká nehoda** je v letectve v zmysle prílohy 13 dohovoru o medzinárodnom civilnom letectve (Chicagsky dohovor) udalosť spojená s prevádzkou lietadla, ku ktorej dôjde od momentu, kedy ľubovoľná osoba nastúpi do lietadla s úmyslom vykonať let po moment, kedy všetky takéto osoby vystúpia a pri ktorej sa smrteľne alebo vážne zraní osoba, alebo lietadlo utrpí značné poškodenie prípadne konštrukčné zlyhanie alebo dôjde k zničeniu alebo zmiznutiu lietadla.

## Na Slovensku
V slovenskej legislatíve sa leteckou nehodou v zmysle Zákona č. 143/1998 Z. z. o civilnom letectve (letecký zákon) rozumie udalosť:
:a) pri ktorej došlo v súvislosti s vykonaním letu k závažnému poškodeniu zdravia alebo usmrteniu osôb, okrem prípadov, ak k zraneniu alebo úmrtiu došlo z prirodzených príčin, ak si ich osoba spôsobila sama alebo ich spôsobila iná osoba,
:b) pri ktorej došlo k poruche alebo poškodeniu lietadla, ktoré má vplyv na jeho letovú spôsobilosť,
:c) pri ktorej došlo k zničeniu alebo zmiznutiu lietadla.
*Incidentom* sa rozumie iná udalosť, ako je letecká nehoda súvisiaca s prevádzkou lietadla, ktorá mala alebo mohla mať vplyv na bezpečnosť leteckej prevádzky.

## Referencie

## Pozri aj
* riadený let do terénu
* Letecké katastrofy, kanadský dokumentárny seriál
* :Kategória:Obete leteckých nehôd

## Iné projekty


Kategória:Katastrofy
Kategória:Letectvo
BGL Luxembourg Open

**BGL Luxembourg Open** je tenisový turnaj v Luxembursku. Turnaj začal v roku 1991 ako exhibičný, ale v roku 1996 sa stal profesionálny. Od roku 2009 patrí do kategórie International, ale doposiaľ bol v Tier III okrem rokoch  2005, 2006, 2007, keď bol v kategórii Tier II. Hrá sa na tvrdom povrchu. Najviac titulov získala belgičanka Kim Clijstersová s piatimi vo dvojhre (1999, 2001, 2002, 2003, 2005) a jedným vo štvorhre (2002).

## Dvojhra

## Štvorhra

Kategória:WTA Tour
Luxembursko
Zoznam leteckých katastrof v Česko-Slovensku

Nasledujúci zoznam je **zoznam [[letecká katastrofa|leteckých katastrof]] v histórií [[Česko-Slovensko|česko-slovenského]] [[letectvo|letectva]]**.

## 24. novembra 1966
V pohorí Malé Karpaty neďaleko lokality Biely kríž, približne o 16:30, havarovalo lietadlo typu Il-18 bulharskej spoločnosti TABSO. Na palube bolo 82 cestujúcich a členov posádky, z ktorých neprežil ani jeden. Väčšina z nich bola z Bulharska, no medzi mŕtvymi bolo aj päť česko-slovenských občanov.

Lietadlo smerovalo zo Sofie do Berlína (štandardná linka Sofia-Budapešť-Praha), no poveternostné podmienky spôsobili, že dostalo príkaz pristáť v Bratislave. Pred pol piatou opäť vzlietlo, no vychýlilo sa o osem kilometrov z pôvodného kurzu a malo veľmi nízku letovú výšku. Na Sakrakopci zachytilo vrcholce stromov a zrútilo sa. Vyrojilo sa množstvo špekulácií o príčine pádu, dodnes však skutočný dôvod nie je známy. Miesto katastrofy bolo nadlho uzavreté aj pre rádioaktivitu, keďže lietadlo prevážalo zásielku rádioizotopu jódu.

## 28. júla 1976
Lietadlo ČSA letiace z Prahy do Bratislavy typu Il-18B sa zrútilo do jazera Zlaté Piesky na okraji Bratislavy, v ktorom sa úplne potopilo okolo 15:20. V lietadle zahynulo 70 pasažierov a šesť členov posádky. Jeden cestujúci zomrel na následky zranení po prevoze do nemocnice. Nažive zostali piati ľudia.

Ako príčinu havárie experti určili problémy s motormi 3 a 4, a chybu posádky, keď sa piloti neúspešne snažili zmeniť ťah motorov na ľavej strane, čím sa lietadlo naklonilo doprava.

Kategória:Zoznamy katastrof
Letecké katastrofy
Élie Cartan

**Élie Joseph Cartan** (* 9. apríl 1869, Dolomieu, Savoie, Francúzsko – † 6. máj 1951, Paríž, Francúzsko) bol francúzsky matematik, ktorý je známy najmä vďaka svojej práci v oblasti Lieovych grúp a ich geometrických aplikácií. Významne však prispel aj v oblastiach matematickej fyziky, diferenciálnej geometrie a teórie grúp. Bol otcom Henriho Cartana, tiež významného matematika.

Kategória:Francúzski matematici
Marius Sophus Lie

**Marius Sophus Lie** (číta sa [liː], ako anglické *"Lee"*; * 17. december 1842, Nordfjordeid, Nórsko - † 18. február 1899, Christiania, Nórsko) bol nórsky matematik. 
Z veľkej časti vytvoril teóriu spojitej symetrie a aplikoval ju v geometrii a diferenciálnych rovniciach.

Jeden z najdôležitejších Lieovych matematických výsledkov bol objav, že spojité grupy transformácií, ktoré sa dnes nazývajú po ňom Lieove grupy, budú lepšie pochopené, ak sa "linearizujú" a študovať sa budú príslušné generujúce vektorové polia (tzv. infinitezimálne generátory). Lieove grupy sú dnes dôležitým aparátom v kvantovej fyzike a kvantovej mechanike. Po Lieovi je tiež pomenovaná súvisiaca Lieova algebra.

## Referencie


## Iné projekty

## Externé odkazy
* Encyclopædia Britannica
* "The foundations of the theory of infinite continuous transformation groups - I"  
* "The foundations of the theory of infinite continuous transformation groups - II" 
* "On complexes - in particular, line and sphere complexes - with applications to the theory of partial differential equations"
* "Foundations of an invariant theory of contact transformations" 
* "The infinitesimal contact transformations of mechanics"
* U. Amaldi, "On the principal results obtained in the theory of continuous groups since the death of Sophus Lie (1898-1907)" 

Kategória:Nórski matematici
Kategória:Členovia Francúzskej akadémie vied
Jeffrey Ullman

**Jeffrey David Ullman** (* 22. november 1942) je americký informatik. Jeho knihy o kompilátoroch, teórii algoritmov, údajových štruktúrach a databázach sú vo svojich oblastiach považované za de facto štandard. Ullman bol školiteľom veľkého množstva doktorandov, z ktorých sú dnes mnohí uznávaní odborníci. Je držiteľom Knuthovej a Turingovej ceny.

Kategória:Informatici USA
Kategória:Nositelia Knuthovej ceny
Kategória:Držitelia Turingovej ceny
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Vyučujúci na Princeton University
Kategória:Vyučujúci na Stanford University
Kategória:Absolventi Kolumbijskej univerzity
Kategória:Absolventi Princeton University
Friedrich von Flotow

**Friedrich Adolf Ferdinand von Flotow** (* 26. apríl 1812 – † 24. január 1883, Darmstadt) bol nemecký operný skladateľ. Za svoju svetovú povesť vďačí operám *Marta* (*Martha oder Der Markt von Richmond*, 1847) a *Alessandro Stradella* (1844). I keď nie je považovaný za priekopníka nových umeleckých smerov, nemožno jeho dielam uprieť melodickú vynaliezavosť, živý pohyb a zručnú inštrumentáciu.

## Dielo
Friedrich von Flotow skomponoval 25 oper, najvýznamnejšie sú:

* *Le naufrage de la Méduse*, Paríž 1838
* *Alessandro Stradella*, Hamburg 1844
* *Martha oder Der Markt zu Richmond*, Viedeň 1847
* *Rübezahl*, Frankfurt nad Mohanom, 1853
* *Die Witwe Grappin*, Paríž 1859
* *Pianella*, Paríž, 1960
* *Zilda*, Paríž 1866
* *Am Runenstein*, Praha 1868

## Iné projekty

## Zdroj

Kategória:Nemeckí hudobní skladatelia
Kategória:Operní skladatelia
Jozef I. Bonaparte

**Jozef I. Bonaparte** (* 7. január 1768, Corte, Korzika – † 28. júl 1844, Florencia, Taliansko), pôvodným menom *Giuseppe Buonaparte*, bol najstarší brat Napoleona Bonaparte. Ten ho vymenoval za neapolského kráľa (1806 – 1808) a neskôr za španielskeho kráľa (1808 – 1813), kde vládol ako **Jozef I.**

## Štúdium a kariéra diplomata
Vďaka kráľovskému štipendiu pre chudobnú šľachtu mohli bratia Jozef a Napoleon študovať vo Francúzsku. V roku 1779 vstúpil Jozef na internát v Autune. Pôvodne mal študovať náboženstvo, no nakoniec študoval právo na univerzite v Pise, kde študoval aj jeho otec Karol (Carlo). Po dokončení štúdia pracoval ako advokát, sudca a ako francúzsky veľvyslanec sa venoval diplomatickým úlohám v Ríme. Aj konkordát uzatvorený s pápežským stolcom v roku 1801 vznikol vďaka jeho správnemu postupu pri diplomatických jednaniach. V roku 1793 vstúpil v Marseille do slobodomurárskej lóže *Parfaite Sincérité*, a v roku 1804 ho brat Napoleon Bonaparte vymenoval za veľmajstra lóže *Veľký Orient Francúzska* (*Grand Orient de France*). V Neapolskom kráľovstve bol veľmajstrom lóže *Veľký Orient Talianska*. 

## Neapolský a španielsky kráľ
V roku 1806 ho jeho brat Napoleon dosadil na neapolský trón. V roku 1808 ho nahradil jeho nástupca, Napoleonov generál a švagor, Joachim Murat. V tom istom roku bol vymenovaný za španielskeho kráľa. Na španielskom tróne bol váhavý, nesystematický a neprofesionálny, čím si vyslúžil bratovu kritiku. Tá spôsobila, že chcel vstúpiť do kláštora.

## Exil v USA, návrat do Európy a smrť
Po prehratej bitke pri Vittorie, v ktorej mal na prehre výrazný podiel, musel 11. decembra 1813 opustiť Španielsko. Po páde jeho brata odišiel do exilu do USA do Bordentownu v Jersey. Prežil tam 17 rokov. Zomrel v Taliansku, ale pochovaný je vo Francúzsku blízko svojho brata v parížskej Invalidovni v bočnej kaplnke.

## Manželstvo a potomkovia
1. augusta 1794 sa vo Francúzsku oženil s Júliou Claryovou, s ktorou mal neskôr tri deti.
* Júlia Jozefína Bonaparteová (* / † 1796)
* Zénaïde Laetitia Júlia Bonaparteová (* 1801 – † 1854)
* Šarlota Napoleone Bonaparteová (* 1802 – † 1839)

## Milenky a nemanželské deti
Ďalšie dve deti mal so svojou milenkou **Máriou Giuliou Colonna**, grófkou di Atri:
* Giulio (* 1806 – † ?)
* Tereza (* 1808 – † ?)

Jeho ďalšou milenkou bola **Annette Savageová**, Madame de la Folie, ktorá mu porodila ďalšie dve dcéry:
* Paulína Anna (zomrela ako dieťa)
* Karolína Šarlota (* 1822 – † 1890)

Syna Félixa Jozefa Františka Lacoste (* 1825) mal aj s Émilie Hémartovou (1798 – 1879). 

## Iné projekty

## Zdroj

Kategória:Neapolskí králi
Kategória:Bonapartovci
Kategória:Nositelia Rádu zlatého rúna
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Günzburg

**Günzburg** je okresné mesto rovnomenného okresu v nemeckej spolkovej krajine Bavorsko. Leží v Švábsku, na sútoku Dunaja s Günzom. Má necelých 20 000 obyvateľov.

## Dejiny
thumb|left|Pohľadnica z roku 1918
Miestne významné osídlenie má svoj základ už v roku 70 pred Kr. a bolo zahájené Rimanmi. Vtedy bola severná hranica ich ríše približne na Dunaji a Günzburg bol založený ako vojenský tábor slúžiaci na obranu hranice. V prameňoch je známy pod menami *Castellum Guntia*, *Gontia* alebo *Contia*; meno je pravdepodobne odvodené od mena keltskej bohyne.

Po odchode Rimanov v 5. storočí tu sídlili Alamani a v roku 700 sa neďaleký hrad *[[Ricinis]]* spomína ako jeden z piatich najvýznamnejších alamanských hradov. V roku 1065 sa prvý raz spomína samotné mesto, a to pod menom *Gunceburch*.

Od roku 1301 patrilo Habsburgovcom. Od roku 1806 je súčasťou Bavorska.

## Doprava
Günzburg je stanicou na trase Mníchov–Augsburg–Ulm–Stuttgart vlakov InterCity. Miestne nádražie leží na Dunajskej železnici a začína tu aj trať do Mindelheimu.

Mestom prechádza Dunajská cyklistická cesta.

## Zaujímavosti
Medzi turistické atrakcie patrí zábavný park Legoland postavený neďaleko mesta v roku 2002.

## Partnerské mestá
* border|20px  Lannion, Francúzsko 
*  Šternberk, Česko 
*  Neustadt in Sachsen, Nemecko

## Iné projekty

## Zdroj

Kategória:Mestá v Bavorsku
Kategória:Sídla na Dunaji
Mária Júlia Claryová

**Mária Júlia Bonaparteová** (* 26. december 1771, Marseille – † 7. apríl 1845, Florencia), *rodená Claryová*, bola v rokoch 1806 až 1808 neapolská a sicílska kráľovná a v rokoch 1808 až 1813 španielska kráľovná ako manželka kráľa Jozefa I. Bola sestrou Désirée Claryovej, niekdajšej Napoleonovej snúbenice a neskoršej kráľovnej Švédska a Nórska.

## Manželstvo
1. augusta 1794 sa vo Francúzsku vydala za Jozefa I. Bonaparte, ktorému porodila tri deti:
* Júlia Jozefína Bonaparteová (* / † 1796)
* Zénaïde Laetitia Júlia Bonaparteová (* 1801 – † 1854)
* Šarlota Napoleone Bonaparteová (* 1802 – † 1839)

## Iné projekty

## Zdroj
* 

Kategória:Bonapartovci
Kategória:Kráľovské manželky Neapolska
Kategória:Osobnosti z Marseille
Julia Robinsonová

**Julia Bowmanová Robinsonová** (* 8. december 1919, St. Louis, Missouri, USA - † 30. júl 1985, Oakland, Kalifornia, USA) bola americká matematička. Je známa najmä vďaka jej práci okolo rozhodovacích problémov a Hilbertovho desiateho problému. Zaoberala sa aj štatistikou a teóriou hier.

## Referencie

Kategória:Matematici USA
Kategória:Osobnosti zo St. Louis
Kategória:Absolventi University of California, Berkeley
Kategória:Štatistici USA
Kategória:Úmrtia na leukémiu
John Hopcroft

**John Edward Hopcroft** (* 7. október 1939, Seattle, Washington, USA) je americký teoretický informatik a profesor inžinierstva a aplikovanej matematiky v počítačových vedách na Cornell University .

Jeho knihy o kompilátoroch, teórii algoritmov a údajových štruktúrach sú vysoko uznávané a považované za de facto štandard v daných oblastiach. Je tiež známy ako spoluautor klasických kníh o algoritmoch a formálnych jazykoch, ktoré napísal spolu s Alfredom Ahom a Jeffreym Ullmanom. 

V roku 1986 dostal spolu s Robertom Tarjanom Turingovu cenu za výsledky v oblasti návrhu a analýzy počítačových algoritmov. Je tiež známy vďaka svojej spolupráci s Tarjanom v oblasti rovinných grafov a ako spoluautor Hopcroftovho-Karpovho algoritmu na hľadanie párení v bipartitných grafoch.

## Referencie


## Externé odkazy
* John E. Hopcroft na Cornell University

Kategória:Držitelia Turingovej ceny
Kategória:Informatici USA
Kategória:Absolventi Stanford University
Kategória:Osobnosti zo Seattlu
Sianowo

thumb|Kostol
thumb|Panna Mária Swiónowská
**Sianowo** je dedina v Poľsku v Pomoranskom vojvodstve v okrese Powiat kartuski v gmine Kartuzy. Sianowo je známe ako katolícke pútnické miesto s históriu pútí siahajúcou do 15 storočia, a dominantným kostolom Panny Márie z roku 1816.

Žije tu 349 obyvateľov.

Kategória:Dediny v Poľsku
Kategória:Powiat kartuski
Kategória:Panna Mária
Turbokompresor

**Turbokompresor** môže byť:
** ako typ kompresora *:
**lopatkový kompresor (t. j. rotačný lopatkový stroj na kontinuálne stláčanie vzdušnín, v užšom zmysle len ak stláča vzdušniny na minimálne troj- príp. štvornásobný tlak)
**staršie: odstredivý kompresor (t. j. podtyp lopatkového kompresora)
**nepresne: dynamický kompresor (t. j. lopatkový kompresor a prúdový kompresor)
** ako spojenie kompresora a turbíny *: turbodúchadlo piestového spaľovacieho motora alebo turbokompresorového motora, pozri rozlišovaciu stránku turbodúchadlo

## Poznámky


## Referencie
Robert Tarjan

**Robert Endre Tarjan** (* 30. apríl 1948, Pomona, Kalifornia, USA) je americký informatik. Je známy ako objaviteľ niekoľkých dôležitých grafových algoritmov a ako spoluvynálezca splay stromu a Fibonacciho haldy. Spolu s Johnom Hopcroftom je autorom prvého algoritmu v lineárnom čase na testovanie rovinnosti grafu.

Tarjan je držiteľom viacerých vedeckých ocenení, asi najvýznamnejšia spomedzi nich je Turingova cena, ktorú dostal v roku 1986 spolu s Johnom Hopcroftom.

Kategória:Osobnosti z Kalifornie
Kategória:Informatici USA
Kategória:Grafoví teoretici
Kategória:Držitelia Turingovej ceny
Kategória:Členovia American Philosophical Society
Kategória:Absolventi California Institute of Technology
Kategória:Absolventi Stanford University
VÚB Open

**VÚB Open** je bývalý tenisový turnaj v Bratislave. Začal v roku 1997 a naposledy sa uskutočnil v roku 2002. Patril do kategórie Tier IV a hral sa na tvrdom povrch v Sibamac aréne. Hneď v prvom ročníku sa vo finále stretli dve kvalitné hráčky, francúzska Amélie Mauresmová, a belgičanka Kim Clijstersová. Úspešná bola Mauresmová, keď vyhrala v pomere 6-3, 6-3.

## Dvojhra

## Štvorhra

Kategória:WTA Tour
Kategória:Tenisové turnaje na Slovensku
Kategória:Šport v Bratislave
Eva Hauserová

**Eva Hauserová** (* 25. november 1954, Praha† 22. december 2023) bola česká publicistka, spisovateľka, prekladateľka a feministka.

## Životopis
Vyštudovala biológiu na Prírodovedeckej fakulte Karlovej univerzity. Pracovala v Ústave molekulárnej genetiky ČSAV a redaktorka časopisov *ABC* (1989 až 1990), *STORY* (1990 až 1992), *Ikarie*, *Jackie*, *Marianne*.

Bola členkou STUŽ, Obce spisovateľov, českého PEN klubu, Českého spolku skeptikov Sisyfos a združenia Permakultura CS. 

## Bibliografia (výber)

* *Hostina mutagenů* (sci-fi poviedky), Svoboda 1992
* *Cvokyně* (feministická sci-fi novela), Ivo Železný 1992
* *Zrání Madly v sedmi krocích*, ROD Brno 2000
* *Blues zmražené kočky*, Šťastný 2005
* *Na koštěti se dá i lítat*, LN, Praha 1995
* *Jsi přece ženská*, Grada, Praha 1998

## Externé odkazy
* Eva Hauserová oficiálna stránka 
* Eva Hauserová blog na idnes.cz 
* Eva Hauserová na webu Legie 
* Eva Hauserová  na webu sci-fi.cz 

Kategória:Českí spisovatelia
Kategória:Českí spisovatelia science-fiction
Kategória:Spisovatelia fantasy
Kategória:Spisovatelia píšuci po česky
Kategória:Českí prekladatelia
Kategória:Českí publicisti
Kategória:České feministky
Kategória:Osobnosti z Prahy
Ženská dvojhra na Gaz de France Stars 2006

**Ženskú dvojhru na Gaz de France Stars 2006** vyhrala domáca tenistka Kim Clijstersová, keď vo finále porazila Kaiu Kanepiovú 6-3, 6-3 a získala druhý titul na tomto turnaji. Dotácia bola 175 000 $.

## Nasadenia
# **[[Kim Clijstersová]]**
# **[[Francesca Schiavoneová]]**
# **[[Ana Ivanovićová]]**
# **[[Anna-Lena Grönefeldová]]**
# **[[Ai Sugiyamová]] 
# **Vera Zvonarevová**
# **Samantha Stosurová**
# **Mara Santangelová 

## Panvúk

Kategória:Gaz de France Stars 2006
Gaz de France Stars 2006

**Gaz de France Stars 2006** bol tretí a zároveň aj posledný ročník ženského turnaja  Gaz de France Stars. Konal sa od 30. októbra 2006 do  5. novembra 2006. V ženskej dvojhra triumfovala belgičanka Kim Clijstersová, keď vo finále porazila Estónku Kainu Kanepriovú 6-3, 3-6, 6-4. Vo štvorhre vyhral pár Lisa Raymondová a Samantha Stosurová.

## Ženská dvojhra

** [[Kim Clijstersová]]** vs.  Kaia Kanepiová&nbsp; 6-3, 3-6, 6-4

## Ženská štvorhra

** [[Lisa Raymondová]] /  [[Samantha Stosurová]]** vs.  Eleni Daniilidouová /  Jasmin Wöhrová&nbsp; 6-2 6-3


Kategória:Gaz de France Stars
Kategória:WTA Tour 2006
Hana Vagnerová

**Hana Vagnerová** (21. február 1983, Praha) je česká herečka.

Začínala ako modelka, pracovala v reklame i fotomodelingu. Študovala herectvo na DAMU. Účinkovala v divadlách Extrém a Disko. Je členkou divadla Rokoko.

## Filmografia
* 1997: Zdivočelá země (TV seriál)
* 2003: Seance Fiction
* 2003: Probuzená skála
* 2004: Redakce (TV seriál)
* 2004: On je žena! (TV seriál)
* 2005: To nevymyslíš! (TV seriál)
* 2005: 3 plus 1 s Miroslavem Donutilem (TV seriál)
* 2006: Pokus
* 2006: O Šípkové Růžence
* 2006: Horákovi (TV seriál) - ako Eva Krátka
* 2007: Skeletoni
* 2007: Chyťte doktora!
* 2008: Pohádkové počasí
* 2008: Ďáblova lest (TV seriál)
* 2008: Bathory
* 2009: Vyprávěj (TV seriál) - ako Zuzana Dvořáková Sovová
* 2009: Proč bychom se netopili (TV seriál)
* 2009: Expozitura (TV seriál) - ako Tereza Hodačová
* 2009: Odsúdené (TV seriál)
* 2011: Hlasy za zdí
* 2017: Bajkeři
* 2023: Villa Lucia

## Referencie


Kategória:České modelky
Kategória:České divadelné herečky
Kategória:České filmové herečky
Kategória:České televízne herečky
Kategória:Absolventi Akadémie múzických umení v Prahe
Kategória:Osobnosti z Prahy
Štruktúra (štruktúrna geológia)

**Štruktúra** vo všeobecnej a štruktúrnej geológii predstavuje celkové vzťahy, priestorové usporiadanie horninových jednotiek. Horninové jednotky (napr. vrásy, zlomy, diskordancie) predstavujú funkčné časti v štruktúrnom celku, ktorým je geologické (horninové) prostredie. Štruktúra zároveň vyjadruje vzájomné vzťahy medzi prvkami a celkom.

Pojem štruktúra môže mať v iných oboroch geológie, ako je petrológia alebo mineralógia iné významy.

Štúdiom geologických štruktúr, postupnosti ich vzniku sa venuje odbor štruktúrnej geológie označovaný štruktúrna analýza.

## Delenie
Geologické štruktúry možno rozdeliť podľa vzniku na primárne (prvotné) a deformačné štruktúry (sekundárne, ktoré vznikli pôsobením deformácie na primárne štruktúry).

### Primárne štruktúry
Primárne pôvodné štruktúry hornín možno ďalej deliť na základe ich vzniku na sedimentárne a magmatické. Medzi magmatické štruktúry patria rôzne magmatické telesá ako sú lakolity, batolity, plutóny, dajky, žily, neky a iné. Vulkanické telesá tvoria kaldery, diatrémy atď. 

Štruktúry sedimentárnych hornín tvorí vrstvovitosť, ktorá reprezentuje vodorovne uložené vrstvy, ale i rôzne iné typu uloženia ako šikmé zvrstvenie, gradačné zvrstvenie, čeriny, diskordancie a iné. Pri pozícií vrstiev usadených hornín sa aplikujú základné pravidlá stratigrafie, hlavne pravidlo superpozície.

### Deformačné štruktúry
Deformačné ale sekundárne štruktúry vznikli pôsobením deformačných síl na primárne (pôvodné) štruktúry. Rozlišujú sa spravidla podľa štýlu deformácie na spojité (duktílne), napr. vrásy a nespojité (krehké), napr. zlomy.

Veľmi vzácne sa vyskytujú aj vzácne netektonické deformačné štruktúry, sú spojené s niektorými synsedimentárnymi procesmi. Známe sú napr. glacigénne a gravitačné štruktúry v sedimentoch. Glacigénne deformácie vznikajú pôsobením ľadovca na okolité sedimenty.

### Zmiešané štruktúry
Zmiešané (tzv. penekontemporánne) deformácie sedimentov môžu byť tiež podmienené regionálnym napäťovým poľom, prípadne môžu byť spôsobené syntektonickým umiestnením intrúzie a jej následným chladnutím počas deformácie. Takto tiež vznikajú niektoré premenené horniny ako syntektonické anatektické migmatity a pod.

## Referencie

Kategória:Štruktúrna geológia
Christian Klar

**Christian Klar** (* 20. máj 1952, Freiburg im Breisgau) je bývalý nemecký terorista, ktorý bol vedúcim predstaviteľom druhej generácie Frakcie červenej armády od polovice 70. do začiatku 80. rokov 20. st.

Narodil sa v rodine učiteľov vo Freiburgu, zmaturoval v r. 1972 na gymnáziu v Ettlingene. Následne študoval históriu a filozofiu na Univerzite v Heidelbergu, kde sa stal mládežníckym aktivistom.  Začal sympatizovať  s ideami ultraľavicovej *Frakcie červenej armády* a spolu s priateľkou Adelheid Schulzovou (neskôr tiež členkou *RAF*) sa 30. októbra 1974 na podporu zadržaných členov *RAF* zúčastnil protestnej okupácie hamburskej kancelárie  Amnesty International.

Okolo roku 1976 sa pravdepodobne na popud právnika  Siegfrieda Haaga (jeden z vedúcich členov, ktorý do RAF „naverboval“ viac ako desiatku ľudí) definitíve pripojil k *Frakcii červenej armády* a zakrátko sa stal jedným z vedúcich lídrov jej druhej generácie. 16. Novembra 1982 bol zatknutý v tajnom sklade zbraní RAF v lese pri *Hamburgu*. 2. apríla 1985 bol v spoločnom procese  s  Brigitte Mohnhauptovou odsúdený na doživotie. Obvinenia proti nemu zahŕňali účasť na vraždách generálneho prokurátora Siegfrieda Bubacka a jeho telesných strážcov zo 7. apríla 1977, vraždy riaditeľa *Dresdner Bank* Jürgena Ponta z 30. júla 1977, únosu a vraždy Hanns-Martin Schleyera a jeho telesných strážcov z 5. septembra 1977 (resp. 18. októbra)  a tiež ďalších 11 pokusov o vraždu. Hoci bol uznaný vinným zo všetkých týchto zločinov, treba uviesť, že podobné rozsudky padli na väčšinu v tom čase aktívnych členov RAF, pretože je dodnes nejasné, ktorí konkrétni členovia tieto skutky priamo spáchali a do akej miery sa na nich podieľali.

*Klar* bol umiestnený vo väznici v Bruchsale, odkiaľ bol 19. decembra 2008, po 26 rokoch väznenia prepustený na slobodu. Išlo o najdlhšie väzneného člena RAF.

## Externé odkazy
German terrorist leader freed after 26 years

Kategória:Narodenia v 1952
Kategória:Teroristi
Kategória:Frakcia Červenej armády
Kujbyšev

**Kujbyšev** môže byť:
* mesto v Rusku, pozri Kujbyšev (Novosibírska oblasť)
* bývalý názov ruského mesta Samara
* bývalý názov ruského mesta Bolgar
* bývalý názov arménskeho mesta Haghartsin
* priezvisko:
** Valerian Vladimirovič Kujbyšev, sovietsky politik
Tepe

**Tepe** môže byť:
*iný (najmä turecký) názov tellu, pozri tell (archeológia)
*sídlo v Slovinsku, pozri Tepe (Slovinsko)
*priezvisko, pozri Tepe (priezvisko), napr.:
** Alfred Tepe (1840–1920), holandský architekt
** Amanda Tepeová (* 1977), americká herečka
** Gerhard Tepe (1863–1922), nemecký duchovný 
** Gökhan Tepe (* 1978), turecký hudobník pop. hudby
** Jannik Tepe (* 1999), nemecký futbalista
** Leonie Tepe (* 1995), nemecká herečka
** Marlis Tepeová (* 1954), nemecká politička
** Peter Tepe (* 1948), nemecký jazykovedec
** Valfredo Bernardo Tepe (1918–2003), biskup Ilhéus
** Wilfried Tepe (* 1940), nemecký futbalista
Kom

**Kom** môže byť:
* tell v Egypte
* iný názov iránskeho mesta Kumm, pozri Kumm
* vrch v Bulharsku, pozri Kom (vrch v Bulharsku)
* vrch v Chorvátsku, pozri Kom (vrch v Chorvátsku)
* osada v Chorvátsku, pozri Kom (Gračac)
Tumba

**Tumba** môže byť:
* murovaný, kamenný alebo kovový náhrobok približne tvaru sarkofágu (bez tela mŕtveho), od stredoveku na vrchu zdobený; v stredoveku aj vyvýšená schránka na telo mŕtveho, pozri tumba (architektúra)
* nepresne: náhrobok, hrobka vôbec
* atrapa rakvy na márach, ktorá stojí u katolíkov v kostole pri zádušnej omši, pozri tumba (zádušná omša)
* tell
*v hudbe:
** conga (kubánsky ručný bubon) resp. len veľká conga
** hudobný štýl, pozri tumba (hudobný štýl)
*jazero v Kongu, pozri Tumba (jazero)
*mesto vo Švédsku, pozri Tumba (Švédsko)
Škola umeleckého priemyslu (Košice, Jakobyho 15)

**Škola umeleckého priemyslu** je stredná škola v Košiciach na Jakobyho ulici. Štúdium na škole je denné štvorročné a končí maturitnou skúškou. Učebný plán je zostavený zo všeobecno-vzdelávacích predmetov, spoločných pre všetkých študentov, ale aj odborných predmetov, špecificky určených podľa jednotlivých študijných odborov.

## História
Počiatky školy začali *Strednou priemyselnou školou stavebnou a zememeračskou*, na ktorej sa vyučoval odbor užité umenie. Oddelením sa od Strednej priemyselnej školy v roku 1973 vznikla *Stredná umelecko-priemyselná škola*. Škola sa prispôsobila požiadavkám na trhu práce a bola transformovaná na *Školu úžitkového výtvarníctva*. Neskôr zmenila názov na *Škola umeleckého priemyslu*, ktorý nesie do dnes.

## Možnosti štúdia
V súčasnosti škola poskytuje možnosť štúdia v 4-ročných študijných odboroch ukončených maturitnou skúškou:

## Referencie

## Externé odkazy
* Oficiálna stránka Školy umeleckého priemyslu

Kategória:Stredné školy v Košiciach
Kategória:Organizácie v zriaďovateľskej pôsobnosti Košického samosprávneho kraja
Kategória:Školy umeleckého priemyslu na Slovensku
Maria Goeppertová-Mayerová

**Maria Goeppertová-Mayerová** (* 28. jún 1906, Katovice, Poľsko, vtedy Nemecko - † 20. február 1972, San Diego, Kalifornia, USA) bola americká fyzička nemeckého pôvodu. 

V roku 1963 dostala ako druhá žena po Marie Curieovej-Skłodowskej Nobelovu cenu za fyziku za svoj výskum atómového jadra.

## Iné projekty

Kategória:Nemeckí fyzici
Kategória:Fyzici USA
Kategória:Nositelia Nobelovej ceny za fyziku
Kategória:Nositeľky Nobelovej ceny
Kategória:Nositelia Nobelovej ceny z USA 
Kategória:Členovia American Philosophical Society
Kategória:Ženy vo fyzike
Kategória:Osobnosti z Katovíc
Kategória:Osobnosti USA nemeckého pôvodu
Kategória:Absolventi Univerzity v Göttingene
Johannes Hans Daniel Jensen

**Johannes Hans Daniel Jensen** (* 25. jún 1907, Hamburg, Nemecko - † 11. február 1973, Heidelberg) bol nemecký jadrový fyzik. 

Počas druhej svetovej vojny pracoval na nemeckom projekte výskumu jadrovej energie, kde dosiahol výsledky v oblasti separácie izotopov uránu.

V roku 1963 dostal Nobelovu cenu za fyziku za výskum atómového jadra. 

## Reference


## Iné projekty

## Externé odkazy
* J. Hans D. Jensen na Nobelprize.org

Kategória:Nositelia Nobelovej ceny za fyziku
Kategória:Nemeckí fyzici
Kategória:Nemeckí nositelia Nobelovej ceny
Kategória:Členovia Nemeckej akadémie prírodných vied Leopoldina
Kategória:Osobnosti z Hamburgu
Charles Hard Townes

**Charles Hard Townes** (* 28. júl 1915, Greenville, Južná Karolína, USA – † 27. január 2015, Berkeley, Kalifornia) bol americký fyzik. Je známy predovšetkým ako vynálezca maseru, vďaka základnému aj aplikovanému výskumu v tejto oblasti a ďalšej práci v oblasti kvantovej elektroniky súvisiacej s masermi alebo lasermi. Charles Hard Townes je nositeľom viacerých, najmä vedeckých, ocenení, predovšetkým Nobelovej ceny za fyziku (1964 spolu s Nikolajom Gennadijevičom Basovom a Alexandrom Michajlovičom Prochorovom), ale napríklad aj Templetonovej ceny (2005).

## Referencie


## Iné projekty

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Templetonovej ceny
Kategória:Nositelia Nobelovej ceny z USA
Kategória:Členovia American Philosophical Society
Kategória:Členovia Pápežskej akadémie vied
Kategória:Zahraniční členovia Kráľovskej spoločnosti
Kategória:Absolventi Duke University
Kategória:Osobnosti z Južnej Karolíny
Nikolaj Gennadijevič Basov

**Nikolaj Gennadijevič Basov** (; * 14. december 1922, Usmaň, Rusko, ZSSR - † 1. júl 2001, Moskva) bol sovietsky a ruský fyzik. 

Za svoj základný výskum v oblasti kvantovej elektroniky, ktorý viedol k vynálezu laseru a maseru dostal v roku 1964 Nobelovu cenu za fyziku (spolu s Alexandrom Michajlovičom Prochorovom a Charlesom Hardom Townesom). Bol tiež držiteľom viacerých sovietskych štátnych vyznamenaní - Leninova cena (1959), Štátna cena ZSSR (1989), Hrdina socialistickej práce (1969, 1982).

## Životopis
Narodil sa v ruskej rodine v Usmani, neskôr žil s rodičmi vo Voroneži. V roku 1941 skončil strednú školu a nastúpil na základnú vojenskú službu, kde bol vybraný do lekárskej školy. Po tom čo v roku 1943 ukončil štúdium na Kujbyševskej medicínskej akadémii sa zapojil do diania druhej svetovej vojny. Pôsobil ako zdravotník na fronte (v jednotkách 1. ukrajinského frontu). 

Po vojne študoval v Moskve jadrovú fyziku pod vedením M.A. Leontoviča a M.A. Prochorova. Od roku 1948 pracoval vo Fyzikálnom ústave akadémie vied ZSSR. V roku 1953 obhájil kandidátsku prácu. O dva roky neskôr doktorskú dizertáciu. V rokoch 1958 - 1972 bol zástupcom riaditeľa Fyzikálneho ústavu a od roku 1973 do roku 1989 bol jeho riaditeľom. V roku 1963 tu zriadil Laboratórium kvantovej rádiofyziky, ktoré viedol až do svojej smrti.

Bol aktívnym členom komunistickej strany a viackrát zvolený do Rady Zväzu Najvyššieho sovietu ZSSR. V roku 1973 sa postavil proti Sacharovovým vyhláseniam, ktoré podľa Basovových slov „...diskreditovali (štátny systém, zahraničnú a domácu politiku Sovietskeho zväzu...“ a jeho činnosť v oblasti ľudských práv „...ako diskreditujúcu česť a dôstojnosť sovietskeho vedca.“

## Referencie

## Iné projekty

## Externé odkazy
* Životopis na nature.ru  
* N. G. Basov na stránke Nobelovej ceny 
* Životopis na stránke voronežského Gymnázia akademika N.G.Basova 

## Zdroj

Kategória:Nositelia Nobelovej ceny za fyziku
Kategória:Ruskí nositelia Nobelovej ceny
Kategória:Členovia Ruskej akadémie vied
Kategória:Ruskí fyzici
Kategória:Sovietski fyzici
Kategória:Pochovaní na Novodievčom cintoríne
Alexandr Michajlovič Prochorov

**Alexandr Michajlovič Prochorov** (; * 11. júl 1916, Atherton, Austrália - † 8. január 2002, Moskva, Rusko) bol ruský fyzik. 

V roku 1964 dostal spolu s Nikolajom Gennadijevičom Basovom a Charlesom Hardom Townesom Nobelovu cenu za fyziku za základný výskum v oblasti laserov a maserov. V rokoch 1971 až 1990 bol šéfredaktorom Veľkej sovietskej encyklopédie.

## Iné projekty

Kategória:Nositelia Nobelovej ceny za fyziku
Kategória:Ruskí fyzici
Kategória:Sovietski fyzici
Kategória:Ruskí vynálezcovia
Kategória:Sovietski vynálezcovia
Kategória:Členovia Ruskej akadémie vied
Kategória:Pochovaní na Novodievčom cintoríne
Rudolf Mößbauer

**Rudolf Ludwig Mößbauer**  (* 31. január 1929, Mníchov, Nemecko - † 14. september 2011, Grünwald) bol nemecký jadrový fyzik, ktorý sa zaoberal najmä štúdiom žiarenia gama. Spolu s Američanom Robertom Hofstadterom dostal v roku 1961 Nobelovu cenu za fyziku za objav svojho Mößbauerovho efektu (z roku 1957), t. j. za výskum, ktorému sa venoval ako doktorand na Planckovom ústave medicínskeho výskumu v Heidelbergu.

## Referencie


## Iné projekty

## Externé odkazy
* Nobelova cena

Kategória:Nemeckí fyzici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Držitelia Radu Pour le Mérite
Kategória:Osobnosti z Mníchova
Láska bolí (House)

**Láska bolí** (anglicky: *Love Hurts*) je dvadsiata epizóda z prvej série seriálu Dr. House.

## Dej

Epizóda začína na vyšetrovni, kde House spoločne s Wilsonom a pacientom, ktorého House vyšetruje, rieši, prečo sa Cameronová vráti. Následne na chodbe obleje Housea pacient, ktorý príde na pohotovosť so škrípaním zubov. House sa naňho nahnevá a pacient, ktorý sa volá Harvey utečie. House sa mu ide ospravedlniť, ale Harvey dostáva mŕtvicu. Časom sa zisťuje, že Harvey sa rád necháva škrtiť, v čom mu pomáha jeho priateľka Domina. Hneď ako ju pristihnú, ako ho škrtí v nemocnici, vykážu ju a Harvey, ktorý by mal ísť na operáciu, to psychicky nevydrží. Upadne do kómy a nie je možné ho operovať bez súhlasu príbuzných. Tím zistí, že jeho rodičia nezomreli, ako im Harvey povedal, ale žijú. Nechceli ale syna vidieť, pretože sa ho zriekli a tak House vymyslí pascu, keď im povie, že ich syn zomrel, a že potrebujú, aby identifikovali telo. Po operácii sa zistí, že Harvey nemal aneuryzmu, ako znela diagnóza. Vďaka pacientke z ambulancie si House uvedomí, že Chase neustále je nejaké pastilky. Ten mu potom povie, že ich vzal z Harveyho bytu a House si domyslí, že má Harvey zápal čeľusti. S tou mal Harvey problémy skôr a bol aj na operácii, ale čeľusť sa mu nikdy nezrástla a vytvorila sa tak zrazenina.

## Diagnózy
* **Zlé diagnózy:** bakteriálna endokarditída, aneuryzma spôsobená traumou
* **Správna diagnóza:** Fulminátová osteomyelitída

## Zdroje

## Pozri aj
* Čeľusť

## Iné projekty
 

## Externé odkazy
* DrHouse.cz – Láska bolí 
* HouseMD.serial4u.cz  – 1x20 Love Hurts

Kategória:Epizódy 1. série seriálu Dr. House